CELEX: 32001R1605
Language: el
Date: 2001-08-03 00:00:00
Title: Κανονισμός (ΕΚ) αριθ. 1605/2001 της Επιτροπής, της 3ης Αυγούστου 2001, περί τροποποίησης του κανονισμού (ΕΚ) αριθ. 1420/2001 για τον περιορισμό της διάρκειας ισχύος των πιστοποιητικών εξαγωγής για ορισμένα μεταποιημένα προϊόντα με βάση τα σιτηρά

Avis juridique important

|

32001R1605

Κανονισμός (ΕΚ) αριθ. 1605/2001 της Επιτροπής, της 3ης Αυγούστου 2001, περί τροποποίησης του κανονισμού (ΕΚ) αριθ. 1420/2001 για τον περιορισμό της διάρκειας ισχύος των πιστοποιητικών εξαγωγής για ορισμένα μεταποιημένα προϊόντα με βάση τα σιτηρά  

Επίσημη Εφημερίδα αριθ. L 211 της 04/08/2001 σ. 0024 - 0024

Κανονισμός (ΕΚ) αριθ. 1605/2001 της Επιτροπήςτης 3ης Αυγούστου 2001περί τροποποίησης του κανονισμού (ΕΚ) αριθ. 1420/2001 για τον περιορισμό της διάρκειας ισχύος των πιστοποιητικών εξαγωγής για ορισμένα μεταποιημένα προϊόντα με βάση τα σιτηράΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργάνωσης της αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1666/2000(2) της Επιτροπής, και ιδίως το άρθρο 9,τον κανονισμό (ΕΚ) αριθ. 1162/95 της Επιτροπής, της 23ης Μαΐου 1995, περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού(3), όπως τροποποιήθηκε τελευταία από τον κανονισμό (ΕΚ) αριθ. 409/2001(4), και ιδίως το άρθρο 7 παράγραφος 1,Εκτιμώντας τα ακόλουθα:(1) Ο κανονισμός (ΕΚ) αριθ. 1420/2001 της Επιτροπής, της 12ης Ιουλίου 2001, για τον περιορισμό της διάρκειας ισχύος των πιστοποιητικών εξαγωγής για ορισμένα μεταποιημένα προϊόντα με βάση τα σιτηρά(5) έχει προβλέψει ως ημερομηνία λήξεως την 14η Σεπτεμβρίου 2001 για την κατάθεση των αιτήσεων των πιστοποιητικών εξαγωγής. Η εν λόγω ημερομηνία λήξεως καθιστά πρακτικά αδύνατη τη χρησιμοποίηση των πιστοποιητικών που ζητούνται, μεταξύ της 15ης και της 20ης Σεπτεμβρίου 2001 λόγω της προθεσμίας των τριών εργάσιμων ημερών που αναφέρεται στο άρθρο 7 παράγραφος 3 του κανονισμού (ΕΚ) αριθ. 1162/95.(2) Πρέπει, κατά συνέπεια, να αντικατασταθεί η ημερομηνία της 14ης Σεπτεμβρίου 2001 με εκείνη της 7ης Σεπτεμβρίου 2001.(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο άρθρο 1 η παράγραφος 1 του κανονισμού (ΕΚ) αριθ. 1420/2001 αντικαθίσταται από το ακόλουθο κείμενο: "1. Κατά παρέκκλιση από το άρθρο 7 παράγραφος 1 του κανονισμού (ΕΚ) αριθ. 1162/95, στις 15 Σεπτεμβρίου 2001 λήγει η διάρκεια ισχύος των πιστοποιητικών εξαγωγής για τα αναφερόμενα στο παράρτημα προϊόντα, ως προς τα οποία έχουν κατατεθεί οι αιτήσεις από την ημέρα έναρξης ισχύος του παρόντος κανονισμού έως τις 7 Σεπτεμβρίου 2001."Άρθρο 2Ο παρών κανονισμός αρχίζει να ισχύει στις 4 Αυγούστου 2001.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 3 Αυγούστου 2001.Για την ΕπιτροπήFrederik BolkesteinΜέλος της Επιτροπής(1) ΕΕ L 181 της 1.7.1992, σ. 21.(2) ΕΕ L 193 της 29.7.2000, σ. 1.(3) ΕΕ L 117 της 24.5.1995, σ. 2.(4) ΕΕ L 60 της 1.3.2001, σ. 27.(5) ΕΕ L 191 της 13.7.2001, σ. 27.